
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 22 Septembrie 2026
           PLx 447/ 2026


AVIZ
asupra proiectului de Lege pentru completarea Legii petrolului nr.238/2004

      În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de lege ce are ca obiect de reglementare completarea Legii petrolului nr.238/2004, cu un nou articol, art.311. Astfel, iniţiativa propune un mecanism de conversie a acordului petrolier de exploatare în vigoare într-un acord petrolier de înmagazinare, eliminând obligativitatea procedurilor de abandon şi a apelului public de oferte pentru emiterea unei noi licenţe;, trimis cu adresa nr. PL-x 447 din 8 iunie 2026, înregistrat cu nr. 7c-13/569/2026.      
Senatul,  în calitate  de primă  Cameră  sesizată,  a adoptat proiectul de lege, în ședința din 2 iunie 2026.
         Potrivit dispoziţiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 
       Potrivit prevederilor art. 63 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 22 septembrie 2026.

       Membrii Comisiei au examinat inițiativa legislativă supusă avizării, expunerea de motive și avizul favorabil al Consiliului Legislativ și avizul favorabil al Consiliului Economic și Social.
      În urma dezbaterilor s-a hotărât, cu majoritate de voturi, avizarea pozitiva a inițiativei legislative, în forma transmisă Comisiei juridice, de disciplină şi imunităţi de către Biroul Permanent. 
       Proiectul de lege face parte din categoria legilor organice.
PREŞEDINTE,                          

                                     SECRETAR,

Prof univ. Liviu-Bogdan Ciucă

                     Neagu Petre - Emanoil
Consilier parlamentar – Rafaela Vîrșescu

